CELEX: 62018TN0593
Language: sk
Date: 2018-09-28 00:00:00
Title: Vec T-593/18: Žaloba podaná 28. septembra 2018 – BS (Údaje odstránené alebo vymazané v rámci zaistenia ochrany osobných dát a/alebo dôvernosti.) /Parlament

26.11.2018   
            
            
               SK
            
            
               Úradný vestník Európskej únie
            
            
               C 427/99
            
         
      Žaloba podaná 28. septembra 2018 –  BS (1)/Parlament
      (Vec T-593/18)
      (2018/C 427/130)
      Jazyk konania: francúzština
      
         Účastníci konania
      
      
         Žalobca: BS (2) (v zastúpení: M. Maes a J.-N. Louis, avocats)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd
      určil a rozhodol, že:
      
                  —
               
               
                  oznámenie o zmene č. 15 dôchodkových práv žalobcu z 10. augusta 2017 sa zrušuje,
               
            
                  —
               
               
                  v prípade potreby sa zrušuje rozhodnutie o vrátení bezdôvodného obohatenia vo výške 1 589,16 eura za september, október a november 2017 a sumy vo výške 4 815,16 eura, ako vyplýva z dôchodkového výmeru za mesiac december 2017,
               
            
                  —
               
               
                  uložil Parlamentu povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza dva žalobné dôvody.
      
               
                  1.
               
               
                  Prvý žalobný dôvod založený na porušení článku 2 prílohy VII Služobného poriadku úradníkov Európskej únie, pretože napadnuté rozhodnutia trpia zjavne nesprávnym posúdením.
               
            
               
                  2.
               
               
                  Druhý žalobný dôvod založený na porušení práva na riadnu správu vecí verejných (článok 41 Charty základných práv Európskej únie), pretože žalovaný svoje rozhodnutie neodôvodnil a nedodržal právo žalobcu byť vypočutý a jeho právo na prístup k spisu.
               
            
         (1)  Údaje odstránené alebo vymazané v rámci zaistenia ochrany osobných dát a/alebo dôvernosti.
      
         (2)  Údaje odstránené alebo vymazané v rámci zaistenia ochrany osobných dát a/alebo dôvernosti.